Top Gear Cheap Car Challenges

"Top Gear Cheap Car Challenges" on Briti autosaate "Top Gear" "Top Gear challenges" saatelõigud, kus saatejuhid võistlevad, kas omavahel või produtsentide ettekirjutuste kohaselt, sõidukitega seotud võistluslikus tegevuses. Jeremy Clarkson, Richard Hammond ja James May said igaüks 100 naelsterlingit autode ostmiseks. Jeremy ostis V6-mootoriga Volvo 760, Richard Rover 416 GTi ja James Audi 80. Kohtumispaigaks oli Toddingtoni teenindusjaam M1 kiirteel. Nad pidid sõitma mööda M1 ja M6 kiirteid Manchesteri staadionini ja siis tagasi "Top Geari" stuudiosse. Kõik kolm jõudsid stuudiosse. Ainus rike oli Jeremyl ja ta kaotas ühe punkti. Testiti autode kütusekulu, normiks oli 30 mpg. Jeremyl oli 20, Richardil 23 ja Jamesil 35 mpg. Stig tegi iga autoga ringi, sihtajaks oli 1:50. Richardi aeg oli 1:42, Jamesi 1:46 ja Jeremy 1:48. Testiti autode pidurdusvõimet kiiruselt 60 mph (96 km/h), normiks oli 60 jardi (55 m). Jeremyl oli 34 jardi (31 m) tänu töötavatele ABS-piduritele, Jamesil 40 jardi (37 m) ja Richardil 48 jardi (44 m) Iga saatejuht kaotas punkti iga elektriseadme eest, mis tema autos ei töötanud. Richardi autos oli 3 riket, Jamesi autos 4 ja Jeremy autos 12 riket. Saatejuhid pidid tegama oma autodega põrketesti kiiruselt 30 mph (48 km/h). Surma eest läks maha 10 punkti, luumurru eest 5 ja verejooksu eest 1 punkt. Ainus vigastus oli Jeremyl, kes murdis oma pöidla. Iga auto ostu eest säästetud naela eest sai punkti. Jeremy ostis oma auto 1 naela eest, James 75 ja Richard 80 naela eest. Jeremy võitis 99 punktiga, James tuli 40 punktiga teiseks ja Richard viimaseks 30 punktiga. Saatejuhid Jeremy Clarkson, Richard Hammond ja James May said igaüks 1500 naelsterlingit, et osta endale kasutatud Porsched. Jeremy ostis 1500 £ eest 4,7-liitrise V8-mootoriga Porsche 928S-i, Richard 750 £ eest Volkswageni 2.0 R4-mootoriga Porsche 924 ja James 900 £ eest 2.5 R4-mootoriga Porsche 944. Kõik kolm saatejuhti pidid sõitma umbes 100 km Londonist Brightonisse ja kui mõni saatejuht avas kapoti rikke pärast, kaotas ta 5 punkti. Jeremyl oli 7 riket ja ta jõudis Brightonisse puksiirautoga, Richardil polnud ühtegi riket ja Jamesil oli üks rike. Londonist Brightonisse sõidu ajal oli ka üks osa sõidust kütusekulu (normiks oli 25 mpg). Iga mpg üle normi andis 5 punkti ja alla normi vähendas 5 punkti. Jeremy sõitis 7 mpg (kütuselekke tõttu), Richard 27 mpg ja James täpselt 25 mpg. Keskeakriis pidavat olema põhjus, mis pidavat panema 40-aastaseid (Jeremy oli saate valmimise ajal 44, Richard 34 ja James 41-aastane) Porschesid ostma. Selletõttu pidid nad tegema tutvumiskuulutused, kusjuures iga vastuse eest saadi 5 punkti. Jeremy sai 2 vastust, Richard mitte ühtegi ning James 3 vastust. Kõik pidid 1500 naelsterlingist allesjäänud raha kulutama oma Porschede modifitseerimise peale, et nende autosid pärast saaks hinnata sõltumatu Suurbritannia Porsche klubi ekspert. Stig tegi kõikide saatejuhtide autodega ringi Top Geari rajal, kusjuures iga ringiaja sekund alla 1:35 andis punkti ning ühe 1:35 vähendas punkte. Jeremy 928 ringiaeg oli 1:45, Richardi 924 oma 1:44 ja Jamesi 944 oma 1:43. Iga saatejuht pidi oma autoga paigalt võtma ja tegema võimalikult suure kaapimisjälje. Jeremy tegi vaid paar sentimeetrit, Richard tegi 10,67 m ja James 9,5 m. Kõik pidid oma Porsched maha müüma. Iga naelsterlingi eest üle 1500 £ sai punkti ning iga naelsterling alla selle andis miinuspunkti. Jeremy otsustas, et kuna ta auto oli väga katki, siis ta ei saa müüa seda autona ja müüs varuosadeks, teenides 1800 £. Richard ei leidnud oma autole ostjat ja jäi viimaseks ning James müüs oma 944 ära 1400 naelsterlingiga. Jeremy Clarkson, Richard Hammond ja James May said 1500 naelsterlingit autode ostmiseks, kuna nad olid Cheap Porsche Challenge's tõestanud, et 1500 naela eest ei saa korralikku Porschet. Jeremy ostis 2,6-liitrise R4-mootoriga Mitsubishi Starion Turbo, Richard 3,4-liitrise R6-mootoriga BMW 635 CSi ja James V12-mootoriga Jaguar XJS-i. Saatejuhid pidid oma autodega saavutama kiiruse 140 mph (225 km/h). Jeremy saavutas 119 mph (191 km/h), Richard 115 mph (185 km/h) ja James saavutas 140 mph (ning ta auto mootor plahvatas). Saatejuhtidel tuli oma autoga sõita munakiviteedel, veekauss jalgadel. Jeremy jaoks oli võistlus kõige raskem, kuna tema auto oli ainsana kolmest manuaalkäigukastiga, pidi ta jalgu rohkem liigutama. Stig sõitis kõigi kolme autoga üles järsust mägiteest, eesmärgiks oli 1 minut 5 sekundit. Jeremy aeg oli 1:00, Richardi oma 1:01 ja Jamesi oma 1:09. Saatejuhid sõitsid Oxfordi. Jeremy jõudis kohale ilma riketeta, Richardi BMW-l oli piduritulerike ja Jamesi Jaguaril oli 5 riket ning ta ei jõudnudki Oxfordi. Testiti autode kütusekulu, normiks oli 20 mpg. Jeremyl oli 17 mpg, Richardil 21 mpg ja Jamesil 8 mpg. Saatejuhid pidid kulutama 1500 naelast ülejäänud raha auto modifitseerimiseks võidusõiduks farmis toimuvale 4-tunnisele kestvussõidule, mida nad alguses ei teadnud. James oli oma autol mootori korda teinud, Jeremy aga oli oma autole pannud Pentti Arikkala A-rühma ralliautolt pärit turbo aga polnud pannud uut jahutussüsteemi, mistõttu ta pidi katkestama pärast 49. ringi, Richard läbis 82 (katkestas käigukastirikke tõttu) ja James 80 ringi. James võitis 52 punktiga, Richard oli 47 punktiga teine ja Jeremy −5 punktiga viimane. James lubas kuulutada Jeremy võitjaks, kui ta tunnistab, et "I'm a clot and I ruined my car" ("Olen tainas ja rikkusin oma auto ära"). Jeremy tegi seda ja võitis. Saatejuhtidele anti 10 000 naelsterlingit ja nad pidid ostma keskmootoriga Itaalia sportauto. Jeremy ostis Maserati Meraki, Richard Ferrari 308 GT4 ja James Lamborghini Urraco P250, mis jõudis kohale puksiirauto peal. Saatejuhid pidid sõitma Bristolist Sloughi. Neil ei lubatud kasutada M4 kiirteed, iga rikkega sai miinuspunkte ja lubatud oli vaid üks tankimine (25 liitrit). Järgnevad osavõistlused toimusid teel Sloughi. Saatejuhid pidid Walesis läbima ringiaja kiiremini, kui Stig tegi diiselmootoriga Opel Astraga (1:35). Iga sekund kiiremini andis punkti ja iga sekund aeglasemalt andis miinuspunkti. Jeremy autol ei töötanud pidurid ja jahutussüsteem, Richardi autol tuli tahavaatepeegel maha ja Jamesi autol oli kütuseleke. Ringiajad: Jeremy – 1:54, Richard – 1:43 ja James – 1:58. Autod pandi dünamomeetrile, et mõõta nende võimsust ja iga kaotatud 10 hobujõu eest sai 1 miinuspunkti. Jeremy 190 hj-st oli järel 80, Richardi 255st 194 ja Jamesi 220st 117. Iga saatejuht pidi helistama ja küsima oma autole kindlustuspakkumist, kusjuures iga 100 naelsterlingit üle 500 andis 1 miinuspunkti. Jeremy sai (ennast arstiks valetades) 300-, Richard (öeldes, et ta on õhtusöögijärgne kõnemees) 1000- ja James (jäädes ausaks ja öeldes, et ta on ajakirjanik ja saatejuht) 5000-naelase pakkumise. Autode teenindusjaamas pidid saatejuhid oma autodel vahetama süüteküünlad ja õli. Hammond võitis ajaga 1:13.2, Clarkson oli teine ajaga 1:13.25 ja May ei saanud võistluse lõpuks valmis. Marlboroughis pidid saatejuhid parkima oma autod Ford Mondeo ja Nissan Primera vahele. Clarksoni aeg oli 1 minut, Hammondi oma 1:38.7 ja tänu nende tehtud tembule, liigutades Fordi lähemale, võttis Mayl parkimine aega 3 minutit ja 20 sekundit ja lisaks tekitas ta mõningaid avariisid. Keegi ei jõudnud Sloughi, kuna Clarksoni autol plahvatas mootor, Hammondi ja May autodel läksid elektrisüsteem rikki ning May autol sai kütus otsa natuke enne Sloughi, tekitades liiklusummiku. Need autod kuulutati kasututeks. Saatejuhid pidid ostma 1000 naela eest kaubikud. Jeremy ostis Ford Transiti, Richard Suzuki Supercarry ja May LDV Convoy. Saatejuhid olid puhkusel Floridas ja nad pidid 1000 USA dollari eest endale ostma autod. Jeremy ostis Chevrolet Camaro, Richard Dodge Rami ja James Cadillac Broughami. Saatejuhid olid Botswanas Zimbabwe piiri lähedal ja pidid ostma kaherattaveolise auto 1500 naelsterlingi eest. Jeremy ostis Lancia Beta, Richard Opel Kadetti ja James Mercedes-Benz 230E. Saatejuhid tähistasid British Leylandi 40. sünnipäeva ja pidid 1200 naela eest ostma British Leylandi poolt tehtud auto. Jeremy ostis Rover SD1, Richard Triumph Dolomite Sprint'i ja James Austin Princessi. Siis pidid nad sõitma mõnda British Leylandi tehasesse, aga need olid kas müüdud või lammutatud. Saatejuhtidel tuli sõita üks ring kiiremini kui Stig sõitis Datsun 120Y-ga. Jeremy oli 2 sekundit, Richard 9 sekundit aeglasem ja James eksis ära. Saatejuhtidel tuli parkida oma auto vabakäiguga kallakule käsipidurit kasutades ja juhul kui käsipidur hoidis autot mäe otsas, teeniti 100 naelsterlingit. Jamesi auto jäid kallakule püsima, Jeremy autost tuli väga palju suitsu, mille sisse auto mattus ja Jeremyl õnnestus see ka, aga Richardi auto veeres tagurpidi mäest alla. Saatejuhid pidid sõitma munakiviteel kiirusega 30 mph (48 km/h) ning nende pea kohal oli sõel munadega. Iga grammi sõela jäänud muna eest saadi 10 naelsterlingit ning iga auto osa küljest tulemisel kaotati 10 naelsterlingit. Nii Jeremyl kui ka Jamesil tulid küljest kaks osa ja nad said kumbki 20 naela. Richardi autol tuli küljest 6 osa ning tema pea kohal sõelas polnud üldse mune, mistõttu ta kaotas 60 naela. Autod täideti veega ning saatejuhid pidid (snorgeldades) sõitma oma autoga sõitma Top Geari testirajal ja peatuma kui veetase oli roolirattast allapoole vajunud. Iga läbitud jardi eest sai 20 penni. Richard läbis 1500 jardi ja sai 300 naelsterlingit, James läbis 4500 jardi, teenides 900 naela, kuid Jeremy suutis läbida vaid 10 jardi ja teenis 2 naela enne kui ta auto parempoolne tagauks kukkus küljest ja vesi voolas välja. Richard tuli viimaseks, Jeremy teiseks ning James võitis, saades tagasi oma auto väärtuse ja lisaks 20 naelsterlingit. Seepeale kuulutati Austin Princess parimaks autoks mis eales British Leylandi poolt toodetud. Saatejuhid pidid ostma 1000 naela eest autod ja muutma politseiautodeks. Jeremy ostis Fiat Coupe, Richard Suzuki Vitara ja James Lexus LS 400. Saatejuhtidel tekkis Top Geari produtsentidega vaidlus – kui neile meeldisid Alfa Romeod, siis produtsentidele mitte. Nad pidid ostma 1000 naela eest Alfa Romeod. Jeremy ostis Alfa Romeo 75-e, Richard Spideri ja James GTV. Ülesande tekstis oli kirjas, et aastal 1943 oli Alfa Romeo edukaim rallivõistkond ja et nüüd peavad Jeremy, Richard ja James näitama, palju sportlikkust on säilinud. Nad minema oma Alfa Romeodega rajapäevale. Iga autost möödasõidu eest said nad 1 punkti ja iga kord kui neist mööda sõideti, kaotasid nad punkti. Aga kuna rajal olid väga kiired autod (enamasti Porsche 911-d), sõideti neist kogu aeg mööda. Nad otsustasid konkurente hirmutada rääkides neile "õnnetustest, mis nende autoga on juhtunud", aga see ei õnnestunud. Siis sõitsid nad kõik 3 kõrvuti, et keegi neist mööda sõita ei saaks. Aga neil oli pidevalt rikkeid. James kaotas 203, Richard 178 ja Jeremy 206 punkti. Saatejuhid pidid tegema oma autodest pildi ja siis tegema autokalendrid. Iga müüdud kalendri eest said nad 1 punkti. Aga keegi ei suutnud müüa ühtegi kalendrit. Saatejuhtidel tuli teha oma autod korda ja siis sõita Alfa Romeo konkursile. Sõidu ajal tegid Jeremy ja Richard Jamesi autoga triki – riivisid selle kapoti alla juustu. Richardil aga oli auto jahutussüsteem katki ja ta pidi sinna käsitsi vett pumpama. Aga et ta isetehtud veepumbal läks käepide katki, lakkas ta auto mootor töötamast. Kui tavaliselt oli Top Gearis ütlus "Kui sõber on hädas, jäta ta sinna", aga kuna seekord nad kõik kolm tahtsid produtsentidele tõestada, et Alfa Romeod on head autod, siis nõustus James teda vedama. Aga kui Richard oli Jamesi autole 3 korda tagant sisse sõitnud, siis James jättis ta tee äärde ja Richardi "surnud" autot hakkas vedama Jeremy oma "sureva" autoga. Et aga konkursile pidid kõik autod saabuma omal jõul, siis sõitsid Jeremy ja Richard Jamesi taga ilma vahedeta ja siis parkisid nad oma autod teineteise kõrvale. James sai 74 punkti 150-st võimalikust (peaaegu poole). Et ta ei teadnud, et Jeremy ja Richard olid tema auto kapoti alla juustu riivinud ja seetõttu kaotas ta 1 punkti. Jeremy ja Richard aga said konkursi ajaloos kaks kõige halvemat skoori (vastavalt 23,5 ja 9 punkti). Kõikide saatejuhtide punktid olid miinustes. Richard tuli kolmandaks, James teiseks ja Jeremy võitis, kuna ta auto hind oli vaid 450 naela. Saatejuhid pidid ostma 5000 naela eest veoautod. Jeremy ostis Renault Magnumi, Richard ERF EC11 ja James Scania 94D. Saatejuhid olid Hồ Chí Minhis ja pidid 1000 USA dollari eest ostma endale autod, et teha 8 päevaga seda, mida USA sõjavägi ei teinud 10 aastaga. Aga selle raha eest nad autosid ei saanud ja pidid sõitma mootorratastega. Jeremy ostis Vespa, Richard Minski ja James Honda Cubi. Saatejuhid pidid 2500 naela eest ostma auto, mis pidavat sobima 17-aastasele. Jeremy ostis Volvo 940, Richard Hyundai Coupe ja James Volkswagen Golf III. Saatejuhid pidid 1500 naela eest ostma tagaveolise kupee. Jeremy ostis Porsche 944 S2-e, Richard Nissan 300ZX-i ja James Ford Capri. Saatejuhid pidid 3000 naelsterlingi eest oksjonilt ostma enne 1982. aastat valmistatud auto. Jeremy ostis 1969. aasta Austin-Healey Sprite'i, Richard 1952. aasta Lanchester LJ200 ja James 1976. aasta Citroën Ami.